Atklāta konkursa LPP 2017/5

nolikuma **3.pielikums**

LĪGUMS Nr. LPP 2017/5

|  |  |
| --- | --- |
| **Liepājā** | **2017.gada \_\_\_\_\_\_\_\_\_\_\_\_\_** |

**Liepājas pilsētas pašvaldība**, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas uz Liepājas pilsētas domes 2016.gada 14.jūlija saistošo noteikumu Nr.15 “Liepājas pilsētas pašvaldības nolikums” pamata (*turpmāk tekstā - Pasūtītājs*), un \_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_ personā, kurš rīkojas uz \_\_\_\_\_\_\_\_\_\_\_\_\_\_ pamata (*turpmāk tekstā – Būvnieks*), līdzēji saukti arī katrs atsevišķi – Puse, kopā tekstā Puses, noslēdz šādu būvniecības līgumu (*turpmāk tekstā – Līgums*).

1. **DEFINĪCIJAS**
2. **Būve** ir ķermeniska lieta, kas tapusi cilvēka darbības rezultātā un ir saistīta ar pamatni (*zemi vai gultni*).
3. **Būvlaukums** ir atbilstoši būvniecības dokumentācijai dabā norobežota vai nosacīta būvdarbu veikšanai nepieciešamā teritorija, kurā notiks vai notiek būvdarbi, ar tajā esošo nepieciešamo aprīkojumu (*pagaidu būves, iekārtas utt)*.
4. **Darbs** ir:
	* 1. visi Būvdarbi, kas jāveic Būvniekam, lai saskaņā ar apstiprināto Būvprojektu uzceltu, atjaunotu vai pārbūvētu Būvi, sagatavotu to nodošanai ekspluatācijā un to nodotu Pasūtītājam ar Būvdarbu nodošanas aktu;
		2. darbi, kas nav minēti Būvprojektā vai Līguma pielikumā, bet kas ir uzskatāmi par nepieciešamiem, lai izpildītu Būvprojektā minēto un lai nodrošinātu Būves normālu funkcionēšanu bez citu darbu veikšanas, atbilstoši tiem mērķiem, kuriem Būve paredzēta, ievērojot arī tās prasības, kas Būvei tiek izvirzītas, pamatojoties uz Latvijas Republikas normatīvo aktu prasībām attiecībā uz konkrētās Būves funkcionālo nozīmi;
		3. materiālu un iekārtu piegāde, uzstādīšana, iebūve, testēšana, ieregulēšana un palaišana;;
		4. izpilddokumentācijas sagatavošana un iesniegšana Pasūtītājam;
		5. citu darbu un pasākumu veikšana, lai izpildītu Līgumā noteiktos pienākumus.
5. **Būvdarbi** ir Darba daļa, kas jāveic Būvniekam, lai saskaņā ar apstiprināto Būvprojektu uzceltu, atjaunotu vai pārbūvētu Būvi un to sagatavotu nodošanai ekspluatācijā.
6. **Defekts** ir jebkuras izpildītā Darba daļas neatbilstība Būvprojektam, Līguma vai normatīvo aktu prasībām, kas atklājusies Līguma izpildes vai garantijas termiņa laikā.
7. **Apakšuzņēmējs** ir Būvnieka piesaistīta vai nolīgta persona, kura veic būvdarbus vai sniedz pakalpojumus, kas nepieciešami ar Pasūtītāju noslēgtā Līguma izpildei neatkarīgi no tā, vai šī persona būvdarbus veic vai pakalpojumus sniedz Būvniekam vai citam apakšuzņēmējam.
8. **Būvuzraugs** ir Pasūtītāja pilnvarota persona, būvspeciālists, kurš saskaņā ar noslēgto būvuzraudzības līgumu veic būvuzraudzību atbilstoši [Ministru kabineta 2014.gada 19.augusta noteikumiem Nr.500 "Vispārīgie būvnoteikumi"](http://likumi.lv/doc.php?id=269069).
9. **Autoruzraugs** ir Būvprojekta autora pārstāvis, būvspeciālists, kurš saskaņā ar noslēgto autoruzraudzības līgumu veic autoruzraudzību atbilstoši [Ministru kabineta 2014.gada 19.augusta noteikumiem Nr.500 "Vispārīgie būvnoteikumi"](http://likumi.lv/doc.php?id=269069).
10. **Atbildīgais būvdarbu vadītājs** ir Būvnieka norīkota persona, būvspeciālists, kurš Būvnieka vārdā vada Darba izpildi Būvlaukumā.
11. **Pasūtītāja pārstāvis** ir Liepājas pilsētas pašvaldības administrācijas darbinieks - projekta vadītājs, kurš pārstāv Pasūtītāja intereses būvniecības procesā.
12. **Izpildīto būvdarbu nodošanas – pieņemšanas akts** ir Forma 2, kuru Puses izmanto izpildīto Būvdarbu uzskaitei.
13. **Būvdarbu izpildes termiņš** ir no Būvlaukuma nodošanas Būvniekam līdz Būvdarbu nodošanai Pasūtītājam, kad Būve ir sagatavota pieņemšanai ekspluatācijā.
14. **LĪGUMA PRIEKŠMETS**
	1. Pasūtītājs apmaksā, un Būvnieks apņemas veikt Darbu projektā – **„Kapsēdes ielas pārbūve posmā no Grīzupes ielas līdz pilsētas robežai, Liepājā, 1.kārta”**, saskaņā ar Līgumu, Līguma pielikumiem, atbilstoši Latvijas Republikas Būvniecības likumam un citiem Latvijas Republikā spēkā esošajiem normatīvajiem aktiem.
	2. Pasūtītājs ir veicis atklātu konkursu “Kapsēdes ielas pārbūve posmā no Grīzupes ielas līdz pilsētas robežai, Liepājā, 1.kārta” (LPP 2017/5) atbilstoši Publisko iepirkumu likumam (*turpmāk tekstā – Konkurss*).
	3. Līguma pielikums ir Vadlīnijas koku aizsardzībai būvobjektā (*Pielikums Nr.1*).
	4. Par Līguma neatņemamām sastāvdaļām uzskatāmi arī :
		1. Darbu veikšanas projekts pēc tā iesniegšanas Pasūtītājam;
		2. Būvnieka iesniegtais finanšu piedāvājums Konkursā;
		3. SIA “Projekts 3” (*reģ.Nr.40003578510*) būvprojekts „*Kapsēdes ielas pārbūve posmā no Grīzupes ielas līdz pilsētas robežai, Liepājā*” 1.kārta (*turpmāk tekstā – Būvprojekts*);
		4. Liepājas pilsētas pašvaldības iestādes “Liepājas pilsētas Būvvalde” (*turpmāk tekstā – Būvvalde*) būvatļauja Nr.\_\_\_\_\_\_\_\_\_\_\_
	5. Līgums tiek īstenots Specifiskā atbalsta mērķa 3.3.1 “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” pirmā atlases kārta “Ieguldījumi uzņēmējdarbībai nozīmīgā infrastruktūrā nacionālas nozīmes attīstības centru pašvaldībās” projekta “Uzņēmējdarbības vides attīstība Liepājā, I kārta” ietvaros.
15. **VISPĀRĪGIE NOTEIKUMI**
	1. Ja vien Līgumā nav paredzēts pretējais, slēdzot Līgumu, visas iepriekšējās rakstiski noslēgtās vienošanās un mutiskās vienošanās starp Pusēm par Līguma priekšmetu zaudē spēku.
	2. Puses apliecina, ka ir sniegušas patiesu un pilnīgu informāciju.
	3. Puses apstiprina, ka tās rūpīgi iepazinušās ar Līgumu un tā pielikumiem un ka visi noteikumi ir tām saprotami un pieņemami.
	4. Līguma izpildes oficiālā un darba valoda ir latviešu valoda. Visām personām, kas iesaistītas Līguma izpildē, ir jānodrošina saziņa latviešu valodā atbilstoši šīs personas kompetencei Līguma izpildē. Visi ar Līguma izpildi saistītie dokumenti jāsagatavo latviešu valodā. Dokumentiem, kuri ir izdoti svešvalodā, jāpievieno normatīvo aktu noteiktajā kārtībā apliecināts tulkojums latviešu valodā.
16. **BŪVNIEKA APLIECINĀJUMI**

Parakstot Līgumu, Būvnieks apliecina, ka:

* 1. Līguma summa ir pilnīgi pietiekama, lai izpildītu Pasūtītāja prasības un lai izpildītu Darbu un nodotu Būvi Pasūtītājam saskaņā ar Līgumu.
	2. Ir apmeklējis Būvlaukumu un iepazinies ar visiem apstākļiem, kas varētu ietekmēt Līguma summu un Līguma izpildes termiņu, tajā skaitā iepazinies ar darba organizēšanas iespējām.
	3. Tam ir nepieciešamās speciālās atļaujas un sertifikāti Līgumā noteikto Darbu veikšanai.
	4. Darbu nodos tikai tādiem Apakšuzņēmējiem, kuri ir saņēmuši Latvijas Republikas normatīvajos aktos noteiktās atļaujas un sertifikātus uzticētā Darba vai tā daļas veikšanai, vienlaikus uzņemoties pilnu atbildību par piesaistīto Apakšuzņēmēju darbu.
1. **LĪGUMA UN BŪVDARBU IZPILDES TERMIŅŠ**
	1. Līgums stājas spēkā ar tā parakstīšanas brīdi un Līguma attiecības atzīstamas par pabeigtām tikai pēc tam, kad Puses ir pilnībā izpildījušas savstarpējās saistības, kas izriet no Līguma noteikumiem
	2. Būvnieks apņemas pabeigt Būvdarbus **210 (*divi simti desmit)*** dienu laikā pēc Būvlaukuma nodošanas Būvniekam ar Būvlaukuma nodošanas – pieņemšanas aktu, pēc Būvdarbu pabeigšanas nododot Būvdarbus Pasūtītājam ar Būvdarbu nodošanas aktu.
	3. Būvniekam ne vēlāk kā **10 (*desmit*)** darba dienu laikā pēc Līguma parakstīšanas jāiesniedz Pasūtītājam visus dokumentus Darba uzsākšanai:
		1. civiltiesiskās atbildības obligātās apdrošināšanas polises kopiju;
		2. atbildīgo būvspeciālistu profesionālās civiltiesiskās atbildības obligātās apdrošināšanas apliecinātas polišu kopijas, saskaņā ar Līguma 11.2.punktu;
		3. Atbildīgā būvdarbu vadītāja un citu būvdarbu vadītāju saistību raksti;
		4. satiksmes organizācijas shēma;
		5. būvdarbu žurnāls;
		6. informācija par darba aizsardzības koordinatoru (*vārs, uzvārds, personas kods, tālruņa numurs*);
		7. būvniecības visu risku apdrošināšanas polisi, saskaņā ar Līguma 11.3.punktu;
		8. Būvuzrauga saskaņotu Darbu veikšanas projektu atbilstoši Ministru kabineta 2014.gada 21.oktobra noteikumiem Nr.655 “Noteikumi par Latvijas būvnormatīvu LBN 310-14 ”Darbu veikšanas projekts”” un Līguma 14.sadaļai;
		9. un citu dokumentāciju, ja to paredz normatīvie akti;
	4. Būvniekam ne vēlāk kā **5 (*piecu*)** darba dienu laikā pēc Pasūtītāja paziņojuma nosūtīšanas uz Līguma 27.2.1.punktā norādīto e-pastu, jāierodas pie Pasūtītāja, lai parakstītu Būvlaukuma nodošanas – pieņemšanas aktu, ar kuru Būvnieks uzņemas atbildību par Būvlaukumu. Pasūtītājs Būvlaukuma nodošanas – pieņemšanas aktam pievieno Būvatļaujas kopiju, Būvvaldē reģistrētu būvdarbu žurnālu, Atbildīgā būvdarbu vadītāja saistību rakstu u.c. dokumentāciju.
	5. Būvniekam Darbs jāuzsāk ne vēlāk kā **10 (*desmit*)** darba dienu laikā pēc Būvlaukuma nodošanas – pieņemšanas akta parakstīšanas.
	6. Būvniekam **1 (*vienas*)** dienas laikā pēc Būvlaukuma nodošanas Būvniekam jāuzstāda pagaidu lielformāta informatīvais stends saskaņā ar Līguma 12.1.2.punktu.
	7. Būvniekam ne vēlāk kā **5 (*piecas*)** darba dienas pirms satiksmes ierobežojumu uzsākšanas jānodrošina Būvlaukumam piegulošajās teritorijās atrodošos juridisko personu informēšana rakstiskā formā un jāievieto publikācija vietējā laikrakstā saskaņā ar Līguma 12.4.11.punktu.
	8. Būvniekam **1 (*vienas*)** darba dienas laikā pēc Pasūtītāja vai Būvuzrauga pieprasījuma jāiesniedz apsekošanas aktus saskaņā ar Līguma 17.12.punktu.
	9. Pasūtītājs **5 (*piecu*)** darba dienu laikāpieņem lēmumu atļaut vai atteikt Būvnieka personāla vai Apakšuzņēmēju nomaiņu vai jaunu Apakšuzņēmēju iesaistīšanu Līguma izpildē, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 18.sadaļu.
	10. Būvniekam pirms Būvdarbu nodošanas akta parakstīšanas Pasūtītājam jāiesniedz:
		1. gala Izpildīto darbu nodošanas – pieņemšanas akts (*Forma 2*);
		2. uzmērījuma akti, segto darbu akti, nozīmīgo konstrukciju akti;
		3. materiālu kvalitāti apliecinošie dokumenti un ražotāju izsniegtie dokumenti, pielietojamo iekārtu, materiālu apkalpošanas, apkopes un darbības aprakstus un vadības instrukcijas;
		4. institūciju atzinumi par Būves gatavību nodošanai ekspluatācijā;
		5. inženierbūvju novietojuma sertificēta mērnieka savietotajā gala izpilduzmērījuma plānā izbūvētie Būvdarbu daudzuma apjomi, atbilstoši Izpildīto darbu nodošanas – pieņemšanas aktam (*Forma 2*), tabulas veidā tiek sadalīti un shematiski attēloti pa ielu kadastru apzīmējumiem.
	11. Iesniedzamie dokumenti noformējami atbilstoši Ministru kabineta 2010.gada 28.septembra noteikumiem Nr.916 „Dokumentu izstrādāšanas un noformēšanas kārtība” latviešu valodā ar satura rādītāju, kurā norādīts dokumenta nosaukums, datums, lapaspuse.
	12. Pasūtītājs 15 (piecpadsmit) darba dienu laikā pēc visu normatīvajos aktos un Līguma 5.10.punktā noteikto dokumentu, kas nepieciešami Būves pieņemšanai ekspluatācijā, saņemšanas no Būvnieka un Būvdarbu nodošanas akta parakstīšanas, iesniedz Būvvaldē dokumentus Būves pieņemšanai ekspluatācijā.
	13. Būvniekam ne vēlāk kā **5 (*piecu*) darba dienu** laikā, pēc Pasūtītāja Būves ekspluatācijas akta kopijas nosūtīšanas uz Līguma 27.2.1.punktā norādīto e-pastu, jānodod Būvlaukumu Pasūtītājam ar Būvlaukuma nodošanas - pieņemšanas aktu, kam jāpievieno Līguma 11.4.punktā noteikto Līguma rezultātā veiktā Darba garantiju apliecinošs dokuments un jāuzstāda Būvlaukumā 2 (*divas*) informatīvās plāksnes un jānoņem pagaidu informatīvais stends saskaņā ar Līguma 12.1.2.punktu.
	14. Būvniekam laikus jāinformē Pasūtītājs par jebkuriem apstākļiem, kas var kavēt Līguma izpildes termiņu.
	15. Pasūtītājs ir tiesīgs apturēt Darba izpildi uz laiku, par to vismaz 2 (*divas*) nedēļas iepriekš rakstiski informējot Būvnieku, veicot savstarpējos norēķinus un norādot laiku vai nosacījumus, kuriem jāiestājas, lai Līguma izpilde tiktu atsākta.
2. **LĪGUMA SUMMA**
	1. Līguma summa ir **EUR \_\_\_\_\_\_\_\_\_ (*summa vārdiem*) un PVN 21% EUR \_\_\_\_\_\_\_ (*summa vārdiem*), kopā EUR \_\_\_\_\_\_\_\_\_\_\_\_\_\_\_ (*summa vārdiem*)**.
	2. Vienīgi Būvnieks uzņemas visu risku, kas saistīts ar iespējamo Būvdarbu izmaksu sadārdzinājumu Darba veikšanas gaitā, un tas nekādā veidā nevar ietekmēt Līguma summu.
3. **NORĒĶINU KĀRTĪBA**
	1. Visi norēķini tiek veikti bezskaidras naudas norēķinu veidā *euro*.
	2. Ikmēneša maksājumi tiek veikti 30 (*trīsdesmit*) dienu laikā pēc abpusējas ikmēneša Izpildīto darbu nodošanas – pieņemšanas akta (*Forma 2*) parakstīšanas un atbilstoša rēķina saņemšanas dienas. Ja Būvnieks Līgumā noteiktajā termiņā neiesniedz Pasūtītājam Izpildīto darbu nodošanas – pieņemšanas aktu (*Forma 2*) un tam pievienojamos dokumentus, tad apmaksa par izpildītajiem darbiem saskaņā ar Izpildīto darbu nodošanas – pieņemšanas aktu (*Forma2*) tiek veikta 60 (*sešdesmit*) dienu laikā pēc Izpildīto darbu nodošanas - pieņemšanas akta (*Forma 2*) parakstīšanas un atbilstoša rēķina saņemšanas dienas.
	3. Pasūtītājs apmaksu veic atbilstoši padarītajam Būvdarbu apjomam un nosolītajām vienību cenām par iepriekšējā periodā izpildīto Būvdarbu daļu.
	4. Pasūtītājs veic tikai tādu Būvdarbu apmaksu, kas veikti atbilstošā kvalitātē saskaņā ar *Būvprojektu*, Latvijas Republikā spēkā esošajiem normatīvajiem aktiem un pamatoti ar Pasūtītāja parakstītiem ikmēneša Izpildīto darbu nodošanas – pieņemšanas aktiem (*Forma 2*).
	5. Kopā ar ikmēneša rēķiniem jāiesniedz Izpildīto darbu nodošanas - pieņemšanas akti (*Forma 2*) 3 (*trīs*) eksemplāros. Šos aktus Būvnieks iesniedz Pasūtītājam un Būvuzraugam gan rakstiskā formā, gan elektroniski (*\*.xls vai \*.xlsx formātā*).
	6. Kopā ar Izpildīto darbu nodošanas - pieņemšanas aktiem (*Forma 2*) jāiesniedz uzmērījuma akti, segto darbu akti, nozīmīgo konstrukciju akti, iebūvēto materiālu deklarācijas, būvdarbu žurnālu kopijas par Izpildīto darbu nodošanas – pieņemšanas aktā (*Forma 2*) minēto termiņu un citus dokumentus pēc Pasūtītāja pieprasījuma. Rasējumos vai citā uzmērīšanas dokumentācijā jābūt tieši saskatāmiem visiem mēriem, kas nepieciešami Izpildīto darbu nodošanas – pieņemšanas akta (*Forma 2*) un rēķina pārbaudei.
	7. Būvnieks ikmēneša Izpildīto darbu nodošanas – pieņemšanas aktu (*Forma 2*) iesniedz saskaņošanai Būvuzraugam līdz katra mēneša 5. (*piektajam*) datumam vai nākamajai darba dienai, ja mēneša 5. (*piektais*) datums ir brīvdiena.
	8. Būvnieks ikmēneša Izpildīto darbu nodošanas – pieņemšanas aktu (*Forma 2*), ko ir apstiprinājis Būvuzraugs, iesniedz Pasūtītājam līdz katra mēneša 10.(*desmitajam*) datumam vai nākamajai darba dienai, ja mēneša 10.(*desmitais*) datums ir brīvdiena.
	9. Būvniekam jāizpilda Pasūtītāja prasības attiecībā uz Izpildīto darbu nodošanas – pieņemšanas akta (*Forma 2*) formas izmaiņām.
	10. Ja norēķinam ir nepieciešamas pārbaudes Būvlaukumā, tad tās jāveic kopīgi Būvniekam ar Pasūtītāju un Būvuzraugu. Pasūtītāja piedalīšanās veiktā Būvdarbu apjoma noskaidrošanā Būvlaukumā nav uzskatāma par Būvdarbu apjomu atzīšanu.
	11. Ja Būvnieks līdz 7.10.punktā minētam datumam neiesniedz Pasūtītājam Izpildīto darbu nodošanas – pieņemšanas aktu (*Forma 2*) un 7.8. punktā minētos dokumentus, tad apmaksa par izpildītajiem darbiem saskaņā ar šo Izpildīto darbu nodošanas – pieņemšanas aktu (*Forma2*) tiek veikta 60 (*sešdesmit*) dienu laikā pēc Izpildīto darbu nodošanas - pieņemšanas akta (*Forma 2*) parakstīšanas un atbilstoša rēķina saņemšanas dienas.
	12. Veicot maksājumus no konta, par maksājuma dienu uzskatāma pārskaitīšanas diena.
	13. Pasūtītājs veic norēķinus ar Būvnieku par iepriekšējā periodā izpildīto Būvdarbu daļu. Norēķini tiek veikti tikai pēc tam, kad Pasūtītājs ir pieņēmis no Būvnieka iepriekšējā periodā izpildīto Būvdarbu daļu ar Izpildīto darbu nodošanas - pieņemšanas aktu (*Forma 2*). Pasūtītājs izskata saņemto ikmēneša Izpildīto darbu nodošanas - pieņemšanas aktu (*Forma 2*) un 15 (*piecpadsmit*) darba dienu laikā to paraksta un atgriež vienu eksemplāru Būvniekam. Ja 15 (*piecpadsmit*) darba dienu laikā pēc ikmēneša Izpildīto darbu nodošanas - pieņemšanas akta (*Forma 2*) iesniegšanas Pasūtītājam tas netiek parakstīts vai netiek sniegts pamatots atteikums par veiktās Būvdarbu daļas pieņemšanu, veiktie darbi tiek uzskatīti par pieņemtiem. Ja Būvdarbu kvalitāte uz nodošanas brīdi neatbilst Līguma prasībām, tad Pasūtītājs ir tiesīgs neparakstīt ikmēneša Izpildīto darbu nodošanas - pieņemšanas aktu (*Forma 2*), bet 15 (*piecpadsmit*) darba dienu laikā rakstiski pamatot savus iebildumus un tos nosūtot uz Līguma 27.2.1.punktā norādīto e-pastu un saskaņot termiņu, kurā Būvniekam ir jānovērš pieļautās kļūdas un neprecizitātes.
	14. Attiecīgās Būvdarbu daļas pieņemšana ar Izpildīto darbu nodošanas - pieņemšanas aktu (*Forma 2*) ir pamats norēķinu veikšanai un nekādā gadījumā neatbrīvo Būvnieku no atbildības novērst vēlāk konstatētos un atklājušos trūkumus un Defektus.
	15. Maksājumi par izpildītajiem Būvdarbiem notiek līdz samaksa par izpildītajiem Būvdarbiem sasniedz 80% (*astoņdesmit procentu*) no Līguma summas.
	16. Pēc Būves pieņemšanas ekspluatācijā, Būvlaukuma nodošanas - pieņemšanas akta parakstīšanas, 11.4.punktā minētā dokumenta un atbilstoša rēķina iesniegšanas Pasūtītājam, Pasūtītājs 18 (*astoņpadsmit*) darba dienu laikā veic gala maksājumu.
4. **RĒĶINI** **UN IZPILDĪTO DARBU NODOŠANAS – PIEŅEMŠANAS AKTS (*FORMA 2*)**
	1. Visiem rēķiniem jābūt adresētiem Pasūtītājam.
	2. Uz visiem rēķiniem ir jāuzrāda:
		1. Pasūtītāja nosaukums: Liepājas pilsētas pašvaldība, Liepājas pilsētas pašvaldības iestādes “Liepājas pilsētas pašvaldības administrācija” personā;
		2. teksts: Specifiskā atbalsta mērķa 3.3.1 “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” pirmā atlases kārta “Ieguldījumi uzņēmējdarbībai nozīmīgā infrastruktūrā nacionālas nozīmes attīstības centru pašvaldībās” projekta “Uzņēmējdarbības vides attīstība Liepājā, I kārta”;
		3. Līguma numurs un projekta vienošanās Nr.;
		4. rekvizīti atbilstoši Pievienotās vērtības nodokļa likuma 125.panta prasībām;
		5. vai tas ir ikmēneša vai gala rēķins;
		6. Izpildīto darbu nodošanas - pieņemšanas akta (*Forma 2*) numurs un datums, par kuru tiek izrakstīts rēķins.
	3. Katrā Izpildītā darba nodošanas – pieņemšanas aktā (*Forma 2*) ir jāuzrāda:
		1. atskaites periods;
		2. Pasūtītāja nosaukums: Liepājas pilsētas pašvaldība, Liepājas pilsētas pašvaldības iestādes “Liepājas pilsētas pašvaldības administrācija” personā;
		3. teksts: Specifiskā atbalsta mērķa 3.3.1 “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” pirmā atlases kārta “Ieguldījumi uzņēmējdarbībai nozīmīgā infrastruktūrā nacionālas nozīmes attīstības centru pašvaldībās” projekta “Uzņēmējdarbības vides attīstība Liepājā, I kārta”;
		4. Līguma numurs un projekta vienošanās Nr.;
		5. Darba apjoms un vērtība (*atšifrēti daudzumu aprēķini*) par atskaites periodu, pamatojoties uz Būvprojekta rasējumiem, darbu apjomiem un/vai kopīgām pārbaudēm.
	4. Izpildīto būvdarbu nodošanas – pieņemšanas akta (*Forma 2*) forma jāsaskaņo ar Pasūtītāju.
5. **IZMAIŅAS DARBU DAUDZUMOS**
	1. Šis ir vienības cenu līgums, un darbu daudzumu sarakstā dotie darbu daudzumi ir aptuveni un var atšķirties no uzmērītajiem daudzumiem, veicot Būvprojektā paredzētos darbus.
	2. Faktiskajiem darbu daudzumiem jābūt saskaņotiem ar Pasūtītāju, Būvuzraugu un Autoruzraugu, kā arī uzmērītiem Līgumā un normatīvajos aktos noteiktajā kārtībā.
	3. Pasūtītājs var veikt darbu daudzumu samazināšanu atbilstoši faktiski nepieciešamo darbu daudzumiem saskaņā ar uzmērījumiem, kā arī izslēdzot atsevišķus darbu veidus vai neizbūvējot iekārtas u.c., ja tas konstatē, ka tās nav nepieciešamas Darba izpildei. Darba daudzumu samazināšana noformējama rakstiski, tai jābūt saskaņotai ar Būvuzraugu un Autoruzraugu, kā arī par to jāinformē Būvnieks.
	4. Pasūtītājs ir tiesīgs veikt izmaiņas darbu daudzumos Līguma darbības laikā, lai Līguma ietvaros veiktu darbus, kas nav minēti Projekta dokumentācijā, bet ir uzskatāmi par nepieciešamiem, lai sasniegtu Projekta dokumentācijā minēto galarezultātu un lai nodrošinātu Būves normālu funkcionēšanu, atbilstoši tiem mērķiem, kuriem Būve paredzēta, ievērojot arī tās prasības, kas Būvei tiek izvirzītas, pamatojoties uz Latvijas Republikas normatīvo aktu prasībām attiecībā uz konkrētās Būves funkcionālo nozīmi.
	5. Izmaiņas darbu daudzumos Pasūtītājs var veikt pēc savas iniciatīvas, kā arī pēc Būvnieka rakstiska pieprasījuma. Izmaiņas jāsaskaņo ar Būvuzraugu un Autoruzraugu, kā arī par to savlaicīgi jāinformē Būvnieks.
	6. Vienību cenu noteikšana darbu daudzumu izmaiņu gadījumā:
		1. Būvnieka piedāvājumā norādītās izmaksas, t.sk. vienību cenas, virsizdevumi un peļņas procenti ir spēkā visu Līguma darbības periodu;
		2. Ja izmainītos darbu daudzumos ir iekļauti Līguma tāmei analogi darbu veidi vai materiāli, tad šiem izmaiņu darbiem un materiāliem tiek piemēroti Līguma tāmes vienību izcenojumi;
		3. Ja ieslēdzamie darbi ietver pozīcijas, kas nav minētas darbu daudzumos un nav pielīdzināmas kādam Līguma tāmes darba veidam, tad izmaksas nosaka atbilstoši esošai tirgus situācijai, piemērojot Līguma tāmē paredzētās pieskaitāmās izmaksas. Pasūtītāja pārstāvis (Projekta vadītājs, Būvuzraugs un/vai Autoruzraugs) sagatavo vismaz 2 (*divu*) ražotāju/piegādātāju piedāvājumus konkrētajai pozīcijai un izvērtē Būvnieka iesniegtās attiecīgās pozīcijas izmaksu atbilstību esošai tirgus situācijai. Par pielietojamām tirgus vienības cenām vienojas abas Līguma Puses, ja nepieciešams pieaicinot Latvijas Būvinženieru savienības nozīmētu ekspertu.
	7. Puses rakstiski vienojas par izmaiņām darbu daudzumos, kā arī par izmaiņām Līgumcenā, ja tas nepieciešams.
	8. Darba daudzumu samazināšanas gadījumā atbilstoši samazināma Līguma summa. Pusēm vienojoties, samazināmo Līguma summas daļu var izmantot saskaņā ar Līguma nosacījumiem.
	9. Šajā sadaļā atrunāto izmaiņu apjoms nedrīkst pārsniegt Publisko iepirkumu likuma 67.1panta ceturtajā daļā noteikto apjomu.
	10. Konkursam iesniegtajā piedāvājumā norādīto materiālu vai iekārtu aizstāšana ar ekvivalentiem materiāliem vai iekārtām ir pieļaujama, iepriekš to saskaņojot ar Pasūtītāju, gadījumos, kad ražotājs ir pārtraucis ražot konkrētos materiālus vai iekārtas un šie materiāli, vai iekārtas nepieciešamajā apjomā tirgū nav pieejami.
6. **SAPULCES**
	1. Pēc vienas Puses pieprasījuma tiek noturētas sapulces, kurās piedalās Būvnieka pārstāvis, Pasūtītāja pārstāvis, Būvuzraugs un Autoruzraugs. Sapulcēs tiek risināti ar Darba izpildi saistītie ikdienas jautājumi.
	2. Būvniekam 3 (*trīs*) darba dienas pirms sapulces elektroniski jānosūta Pasūtītājam, Būvuzraugam un Autoruzraugam risināmie jautājumi un priekšlikumi uz Līgumā 27.1.punktā norādītajām e-pasta adresēm.
	3. Sapulces vada un protokolē Būvuzraugs. Būvuzraugs 3 (*trīs*) darba dienu laikā elektroniski nosūta sagatavotos protokolus visām klātesošajām personām komentēšanai. Protokola forma jāsaskaņo ar Pasūtītāju.
	4. Būvniekam, Pasūtītāja pārstāvim un Autoruzraugam ir pienākums 3 (*trīs*) darba dienu laikā pēc 10.3.punktā minētās sapulces protokola saņemšanas elektroniski nosūtīt Būvuzraugam komentārus, pēc kuru iekļaušanas Būvuzraugs laboto protokolu vēlreiz nosūta visiem sapulces dalībniekiem.
	5. Būvniekam ir pienākums pamatot protokolā izvirzītos jautājumus un priekšlikumus, atsaucoties uz Būvprojektu, Līgumu un faktisko situāciju dabā.
	6. Protokoli tiek sastādīti un parakstīti 4 (*četros*) eksemplāros, no kuriem viens glabājas pie Pasūtītāja, viens pie Būvnieka, viens pie Būvuzrauga un viens pie Autoruzrauga. Protokolus paraksta Būvnieka pārstāvis, Pasūtītāja pārstāvis, Būvuzraugs un Autoruzraugs, kas piedalījās sapulcē.
7. **LĪGUMA SAISTĪBU IZPILDES NODROŠINĀJUMI UN APDROŠINĀŠANA**
	1. Visas izmaksas, kas saistītas ar Līguma saistību izpildes nodrošinājumu sniegšanu, sedz Būvnieks par saviem līdzekļiem un jebkurus zaudējumus, kuri pārsniedz apdrošinātāja atlīdzinātos, sedz Būvnieks.
	2. Civiltiesiskās atbildības apdrošināšana Būvniekam jāveic saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.
		1. Būvniekam Līguma 5.3.punktā noteiktajā termiņā jāiesniedz Pasūtītājam atbilstoša Būvnieka, Atbildīgā būvdarbu vadītāja un būvdarbu vadītāju, kas nav atbildīgie būvdarbu vadītāji:
			1. apdrošināšanas polises kopija;
			2. apdrošināšanas sabiedrības izziņu – dokumentu, kas apliecina apdrošināšanas aizsardzības esību attiecībā uz konkrēto Līguma priekšmetu, ja apdrošināšanas līgums noslēgts uz noteiktu termiņu;
		2. Civiltiesiskās atbildības apdrošināšana jāuztur spēkā visu Līguma izpildes termiņu.
		3. Būvnieka civiltiesiskās atbildības apdrošināšana jāuztur spēkā arī garantijas periodā, iesniedzot atbilstošus dokumentus Pasūtītājam.
	3. Būvniekam Būvniecības visu risku apdrošināšanas jāveic pilnas Līguma summas ar PVN apmērā un Apdrošināšanas gadījumā atlīdzību jāsaņem Būvniekam.
		1. Līguma summas izmaiņu gadījumā Būvniekam ir pienākums grozīt polisē noteikto apdrošināšanas summu gadījumā, ja Līguma summa palielinās par vairāk nekā 10 (*desmit*) procentiem un iesniegt atbilstošu polisi 10 (*desmit*) darba dienu laikā no attiecīgo izmaiņu Līguma summā spēkā stāšanās dienas;
		2. Būvniecības visu risku apdrošināšanai jābūt spēkā līdz Būvlaukuma nodošanai Pasūtītājam ar Būvlaukuma nodošanas - pieņemšanas aktu.
	4. **Līguma rezultātā veiktā Darba garantijas nodrošinājums:**
		1. Būvniekam gala maksājuma saņemšanai jāiesniedz Pasūtītājam Līguma rezultātā veiktā Darba garantiju apliecinošs dokumenta oriģināls – kredītiestādes izsniegta garantija vai apdrošināšanas sabiedrības līgums, polise vai cits dokuments, uz kura pamata Pasūtītājs var vērsties pie kredītiestādes vai apdrošināšanas sabiedrības un pēc pirmā pieprasījuma saņemt naudas summu, kas nepieciešama būvniecības darbu Defektu novēršanai, ja Būvnieks atteicies veikt būvniecības darbu Defektu novēršanu.
		2. Līguma rezultātā veikto darbu garantijas nodrošinājumam jābūt par summu ne mazāku kā 5% (pieci procenti) apmērā no Līguma summas ar PVN, kas fiksēta uz Būves pieņemšanas ekspluatācijā dienu un jābūt spēkā vismaz 5 (piecus) gadus pēc akta par Būves pieņemšanu ekspluatācijā parakstīšanas Būvvaldē.
		3. Ja iesniegto apdrošināšanas polišu termiņš ir īsāks nekā tas noteikts, Būvniekam ne vēlāk kā 5 (piecas) darba dienas pirms katras iesniegtās polises darbības termiņa beigām jāiesniedz Līguma punktā noteiktajām prasībām atbilstošs polises pagarinājums.
8. **BŪVLAUKUMS**
	1. Informācija un reklāma
		1. Reklāma Būvlaukumā pieļaujama tikai ar Pasūtītāja rakstisku piekrišanu, ievērojot Liepājas pilsētas domes 2013.gada 22.augusta saistošos noteikumus Nr.14 "Par reklāmu izvietošanas kārtību Liepājā".

12.1.2.   Būvniekam jānodrošina Eiropas Savienības fondu publicitātes un vizuālās identitātes prasību ievērošana atbilstoši „Eiropas Savienības fondu 2014.-2020.gada plānošanas perioda publicitātes vadlīnijas Eiropas Savienības fondu finansējuma saņēmējiem”, atbilstoši vadlīnijas sadaļai “Obligātās publicitātes prasības 4.panta pirmās un otrai daļas nosacījumiem”, (kuras atrodamas adresē: <http://www.esfondi.lv/upload/00-vadlinijas/vadlinijas_2015/ES_fondu_publicitates_vadlinijas_2014-2020_13.07.2015.pdf>), uzstādot Būvlaukumā:

12.1.2.1.pagaidu informatīvu stendu, tā uzstādīšanas vietu saskaņojot  ar Pasūtītāju. Pagaidu informatīvajam stendam Būvlaukumā jābūt visu būvniecības darbu laiku, saskaņā ar Līguma 5.6.punktu;

12.1.2.2.informatīvā plāksne, tās vietu saskaņojot ar Pasūtītāju, saskaņā ar Līguma 5.13.punktu;

12.1.2.3.pagaidu informatīvā stenda un plāksnes maketi un materiāls pirms izgatavošanas jāsaskaņo ar Pasūtītāju.

* 1. Būvlaukuma komunikācijas
		1. Visu pasākumu veikšana būvniecības nodrošināšanai ielu sarkanajās līnijās un gruntsgabala robežās ir Būvnieka pienākums.
		2. Būvnieks komunikāciju (*tajā skaitā ūdens, kanalizācija un elektrība*) lietošanu apmaksā patstāvīgi saskaņā ar skaitītāju rādītājiem un saņemtiem rēķiniem.
		3. Būvniekam ir pašam jāpieprasa pieslēgt viņam nepieciešamās komunikācijas un jāpārņem ar to saistītās izmaksas.
	2. Būvlaukuma drošība un kārtība
		1. Visā Darba laikā līdz Būvlaukuma nodošanai Pasūtītājam ar Būvlaukuma nodošanas - pieņemšanas aktu, Būvniekam jāuzņemas visi normatīvajos aktos paredzētie darba drošības, aizsardzības un kārtības pasākumi Būvlaukumā, arī tad, kad Būvdarbi netiek veikti.
		2. Visā Darba laikā līdz Būvlaukuma nodošanai Pasūtītājam ar Būvlaukuma nodošanas - pieņemšanas aktu Būvniekam jānodrošina Būvlaukumā darba aizsardzības koordinators atbilstoši Ministru kabineta 2003.gada 25.februāra noteikumiem Nr.92 “Darba aizsardzības prasības, veicot būvdarbus”.
		3. Būvniekam ir pienākums uzraudzīt un apsargāt celtniecības namiņus, materiālus, darba iekārtas u.c. iekārtojuma vērtības, piegādātos materiālus un izpildītos darbus, arī laikā, kad Darbs netiek veikts. Nosacījums ir spēkā arī tad, ja Būvnieks ir nolīdzis īpašu apsardzes dienestu.
		4. Būvniekam, veicot Darbu un satiksmes ierobežošanu, trokšņu, putekļu, netīrumu u.c. izplatība ir pēc iespējas jāsamazina, izmantojot piemērotas ierīces, aizsargvairogus un nosegmateriālus.
		5. Ja, veicot zemes darbus, tiek atrasta cilvēka veselībai un dzīvībai bīstama lieta vai viela, tad Būvniekam nekavējoties jāveic attiecīgie drošības pasākumi. Turpmākie pasākumi, iepriekš saskaņojot ar Pasūtītāju, Būvniekam jāveic pašam, vai jāuztic veikt kādai citai kompetentai personai. Iepriekš saskaņotas izmaksas sedz Pasūtītājs.
		6. Būvniekam ir nekavējoties jāinformē Pasūtītājs par jebkuru nelaimes gadījumu Būvlaukumā vai ar to saistītā vietā, kur Būvnieks veic Būvdarbus.
		7. Jebkura materiāla (*kravas*) pārvietošana Būvniekam jāveic ar piemērotiem transporta līdzekļiem, kas nodrošina kravas neizbārstīšanos.
		8. Būvniekam jāseko, lai viņa transports ārpus darbu zonas atbilstu visiem spēkā esošajiem normatīvajiem aktiem, slodžu un apjomu ierobežojumiem. Būvniekam nekavējoties jānotīra visi nobirumi, kas radušies uz ielām, Būvlaukumā vai ārpus tā.
		9. Būvnieks atbild par visiem zaudējumiem, kas radušies Būvniekam, Pasūtītājam un jebkurām trešajām personām šo pasākumu neizpildīšanas gadījumā un darba drošības normatīvo aktu neievērošanas gadījumā.
	3. Būvnieka pienākumi Būvlaukumā
		1. Būvniekam Būvdarbu izpildes laikā Būvlaukums jāuztur atbilstoši Liepājas pilsētas Domes 2012.gada 20.decembra saistošajiem noteikumiem Nr.34 “Par teritorijas kopšanu un būvju uzturēšanu” un 2012.gada 20.decembra saistošajiem noteikumiem Nr.33 „Par rakšanas darbu veikšanu Liepājas pilsētā” noteiktajām prasībām.
		2. Būvniekam ir pienākums pirms Darba uzsākšanas Būvvaldē iepazīties ar citiem būvprojektiem un izdotajām būvatļaujām dotā Būvlaukuma aptvēruma teritorijā un ņemt tos vērā.
		3. Būvniekam pastāvīgi jāatbrīvo Būvlaukums no būvatkritumiem. Būvnieka rīcībā nodotie darba laukumi un piebraucamie ceļi, būves, pabeidzot Būvdarbus, ir jānodod atpakaļ ne sliktākā stāvoklī, kādi tie bija pirms Būvdarbu uzsākšanas. Koki un pārējie augi Būvlaukumā jāsargā no bojājumiem atbilstoši Vadlīnijām koku aizsardzībai būvobjektā (*Pielikums Nr.1*).
		4. Visas izmaksas par telpām, kas izīrētas uz laiku, un svešu zemesgabalu izmantošanas atļaujām, satiksmes regulēšanu u.c. pasākumiem, jāsedz Būvniekam.
		5. Ja Darba izpildes laikā Būvnieks nodara infrastruktūras elementu bojājumus, Būvnieks tos novērš par saviem līdzekļiem.
		6. Būvniekam Būvlaukumā jānodrošina satiksme un tās organizācija. Satiksmes slēgšanas vai ierobežošanas gadījumā Būvniekam jārīkojas atbilstoši Liepājas pilsētas domes 2012.gada 20.decembra saistošajiem noteikumiem Nr.33 “Par rakšanas darbu veikšanu Liepājas pilsētā”, kā arī Ministru kabineta 2015.gada 2.jūnija noteikumi Nr.279 “Ceļu satiksmes noteikumiem”.
		7. Visā Darba izpildes termiņā Būvnieks nodrošina nepārtrauktu sabiedriskā transporta (maršrutu autobusu) satiksmes kustību saskaņā ar spēkā esošo sabiedriskā transporta kustības grafiku. Jebkuri sabiedriskā transporta satiksmes kustības ierobežojumi ir jāsaskaņo ar Pasūtītāju un Liepājas pilsētas pašvaldības aģentūru “Liepājas sabiedriskais transports” vismaz **10 (*desmit*) darba dienas** iepriekš.
		8. Būvniekam Būvdarbu laikā jānodrošina īpašniekiem un operatīvajiem transporta līdzekļiem piekļūšanu zemesgabaliem.
		9. Būvniekam jāveic apvedceļa aprīkošana un aprīkojuma uzturēšana visā Būvdarbu laikā.
		10. Ielu posmos, kuros ir uzsākti Būvdarbi un satiksme ir daļēji atvērta, Darba izpildes laikā ielu uzturēšanu ziemā par saviem līdzekļiem veic Būvnieks atbilstoši Liepājas pilsētā noteiktajām ielu klasēm un saistošajos noteikumos noteiktajām ielu uzturēšanas prasībām ziemā. Posmos, kuros satiksme ir pilnībā atvērta, ziemas uzturēšanas darbus veic pašvaldība.
		11. Visā Līguma izpildes laikā Būvniekam ir pienākums, saskaņojot ar Pasūtītāju vai pēc Pasūtītāja pieprasījuma informēt Būvlaukuma piegulošo teritoriju dzīvojamo māju iedzīvotājus un apsaimniekotājus, kā arī saimnieciskās darbības veicējus par paredzētajiem satiksmes ierobežojumiem vai jebkuriem citiem īslaicīgiem inženierkomunikāciju (piemēram, ūdens padeves, elektrības u.c.) atslēgumiem. Būvnieks vismaz **10 (*desmit*) dienas** iepriekš iesniedz Pasūtītājam vienkāršotu shēmu, aprakstu un ierobežojumu laikus, kā arī ievieto publikācijas vietējos laikrakstos un lokālajos interneta portālos, piestiprina paziņojumus dzīvojamās mājās.
		12. Veicot Darbu, Būvniekam jānodrošina saimnieciskās darbības (piemēram, ūdens padeves, kanalizācijas, elektrības u.c. pakalpojumu) nepārtrauktību Būvlaukuma piegulošajā teritorijā esošo dzīvojamo māju iedzīvotājiem, saimnieciskās darbības veicējiem u.c. lietotājiem Būvlaukuma piegulošajā teritorijā.
		13. Būvniekam jānodrošina droša gājēju pārvietošanās, nepieciešamības gadījumā vai pēc Pasūtītāja pieprasījuma, uzstādot gājēju tiltiņus, drošības margas u.c.
		14. Veicot Darbu, Būvniekam ir pienākums nodrošināt nepārtrauktu esošā ielu apgaismojuma darbību, kas ir pieslēgts pie pārbūvējamās ielas apgaismojuma tīkla tieši vai caur apgaismojuma sadalēm. Visi šajā punktā minētie darbi jāsaskaņo ar Liepājas pilsētas pašvaldības iestādi “Komunālā pārvalde”, Uliha ielā 44, Liepājā, LV 3401­­­­­­­­­­­­­­­­­­­­­­­­­­­­­­­­­­­­­­­­­­­­­­­­­. Izmaksas sedz Būvnieks.
		15. Pirms esošo balstu demontāžas, esošo sadaļu demontāžas/nomaiņas un jaunizbūvēto tīklu pieslēgšanas pie esošajām ielu apgaismojuma sadalēm, Būvniekam jāiesniedz noteiktas formas iesniegums Liepājas pilsētas pašvaldības iestādei “Komunālā pārvalde”, Uliha ielā 44, Liepājā, LV 3401.
		16. Ielu apgaismojuma balstu demontāžas gadījumā Būvniekam ir jānodrošina Būvlaukumā pagaidu apgaismojums diennakts tumšajā laikā. Risinājumu saskaņo ar Pasūtītāju. Izmaksas sedz Būvnieks.
		17. Esošā vai jaunizbūvētā ielu apgaismojuma atslēgumi vai citu darbu veikšana ielu apgaismojuma elektroietaisēs jāsaskaņo ar Liepājas pilsētas pašvaldības iestādi “Komunālā pārvalde” Uliha ielā 44, Liepājā, LV 3401.
		18. Uzsākot Būvdarbus ielu apgaismojuma tīkla aizsargjoslā, ir jāpieaicina Liepājas pilsētas pašvaldības iestādes “Komunālā pārvalde” pārstāvis.
		19. Būvniekam jānodrošina cauruļvadu video inspekciju veikšana pārbūves ietvaros izbūvētajām apakšzemes komunikācijām (*sadzīves kanalizācija, lietus ūdens kanalizācija*) pa posmiem ne garākiem par 200m (*divi simti metri*). Ar Būvuzraugu saskaņoti videoinspekcijas rezultāti jāiesniedz Pasūtītājam, un tie kalpo par pamatu cauruļvadu izbūves darbu pieņemšanai.
1. **PRECES, MATERIĀLI UN UZMĒRĪŠANA**
	1. Visām precēm un materiāliem, kas tiks pielietoti Būvdarbos, jābūt jauniem un nelietotiem, kā arī jāatbilst normatīvajos aktos un *Būvprojektā* noteiktajām prasībām.
	2. Būvdarbu izpildes gaitā atgūtie materiāli (*bruģakmeņi, aku detaļas, metāla konstrukcijas, ceļa zīmes, grunts u.c.*) ir Pasūtītāja īpašums. Pēc Pasūtītāja pieprasījuma tie bez grunts vai citu materiālu piemaisījumiem jānogādā uz Pasūtītāja norādīto vietu Liepājas pilsētas robežās, ja sapulcēs nav lemts savādāk. Piegādājot bruģakmeni tam jābūt šķirotam (*atsevišķi kaltais, apaļais, betona, ceļa apmales*). Par atgūto materiālu piegādi atsevišķa samaksa netiek veikta.
	3. Ja Pasūtītājs nepieprasa Līguma 13.2.punktā atrunātos materiālus, Būvnieks tos nogādā uz savu atbērtni vai uz utilizāciju, par kuru izmaksas sedz Būvnieks.
	4. Ja Būvdarbu izpildes gaitā paredzēta koku zāģēšana, tad Būvniekam zāģējamos kokus jāatzaro, jāsagarina 3m (*trīs metru*) garumā un jānogādā Liepājas pilsētās pašvaldības iestādes “Komunālā pārvalde” noliktavā Ezermalas ielā 9b, Liepājā.
	5. Būvniekam pirms Būvdarbu uzsākšanas, kā arī to laikā, jāveic uzmērīšana, augstumu, līkņu un koordināšu nospraušana, lai nodrošinātu Būvdarbu atbilstību *Būvprojektam*, tā saskaņotajām korekcijām un Pasūtītāja prasībām.
	6. Būvniekam jāizmanto profesionāls personāls (*vai Apakšuzņēmējs*) visu nepieciešamo mērniecības un nospraušanas darbu veikšanai. Jālieto uzmērāmo darbu raksturam atbilstoši mērniecības instrumenti, kam veikta to precizitātes un tehniskās atbilstības pārbaude.
	7. Ja mērniecības darbu gaitā tiek atklātas neatbilstības Būvprojektā, topogrāfisko uzmērījumu plānā vai citas problēmas, kas saistītas ar Būvdarbu veikšanu, un var ietekmēt Būvdarbu kvalitāti vai izmaksas, par to nekavējoties jāinformē Pasūtītājs, nosūtot informāciju uz Līguma 27.1.1.punktā norādīto Pasūtītāja e-pastu.
	8. Būvnieks ir pilnībā atbildīgs par nospraušanas un citu mērniecības darbu precizitāti, kā arī par jebkuru nosprausto punktu saglabāšanu un atjaunošanu.
	9. Būvniekam jānodrošina Būvuzraugs ar praktisku palīdzību kontrolmērījumu veikšanai, ieskaitot darbaspēku (*palīgu*) un sīkus palīglīdzekļus (*piemēram, mietiņus*).
	10. Būves nodošanai ekspluatācijā nepieciešamās izpilddokumentācijas sastāvā esošā sertificēta mērnieka savietotajā gala izpilduzmērījuma plānā izbūvētie Būvdarbu daudzuma apjomi, atbilstoši Izpildīto darbu nodošanas – pieņemšanas aktam (*Forma 2*), tabulas veidā tiek sadalīti un shematiski attēloti pa ielu kadastru apzīmējumiem.
2. **DARBU VEIKŠANAS PROJEKTS**
	1. Darbu veikšanas projekts iesniedzams drukātā formātā un elektroniski \*.*doc* vai \*.*docx* formātā nosūtot uz Līguma 27.1.1.punktā norādīto e-pastu.
	2. Darbu veikšanas projektā ietverama šāda papildus informācija:
		1. Darbu izpildes kalendārais grafiks (*pa nedēļām*), formu un iekļaujamo informāciju pirms tam saskaņojot ar Pasūtītāja pārstāvi;
		2. Naudas plūsmas grafiks (*pa mēnešiem*), formu un iekļaujamo informāciju pirms tam saskaņojot ar Pasūtītāja pārstāvi;
		3. satiksmes organizācijas shēma, kas saskaņota ar VAS “Latvijas Valsts ceļi” Kurzemes nodaļu (*reģ.Nr.40003344207*), papīra formātā un elektroniski CD, *pdf formātā.* Satiksmes organizācijas shēmā Būvniekam jānorāda satiksmes ierobežojumu laika grafiks, satiksmes organizācijas apraksts tajā skaitā ielu posmi un laika periodi satiksmes ierobežojumiem;
		4. Būvniekam jāapraksta, kā atbilstoši Liepājas pilsētas domes 2012.gada 20.decembra saistošajiem noteikumiem Nr.34 “Par teritorijas kopšanu un būvju uzturēšanu” noteiktajām prasībām, tiks veikta teritorijas uzkopšana;
		5. Būvniekam jāapraksta, kā atbilstoši 2012.gada 20.decembra Liepājas pilsētas saistošajiem noteikumiem Nr.33 “Par rakšanas darbu veikšanu Liepājas pilsētā” noteiktajām prasībām, tiks veikta teritorijas uzkopšana;
		6. ar saistvielām saistītu vai nesaistītu maisījumu receptes.
	3. Pasūtītājs ir tiesīgs noteikt citu Darbu veikšanas projektā ietveramās informācijas apjomu, par to savlaicīgi informējot Būvnieku.
3. **ZIŅOJUMS**
	1. Būvniekam pēc Pasūtītāja pieprasījuma 3 (*trīs*) darba dienu laikā jāiesniedz rakstisks ziņojums (*turpmāk tekstā – Ziņojums*) par Darba gaitu Būvlaukumā.
	2. Ziņojumā jāietver:
		1. informācija par esošo situāciju Būvlaukumā, tuvākajā laikā plānoto un iepriekš veikto Būvdarbu izpildi;
		2. informācija par iespējamajām izmaiņām ieteicamās korekcijas, kas nepieciešamas, lai izlabotu vai samazinātu esošās vai potenciālās problēmas un iespējamos Darba procesa kavējumus un izmaksas;
		3. informācija par iespējamajām izmaiņām Darbu veikšanas projektā;
		4. aktualizēts Darba izpildes kalendārais laika un naudas plūsmas grafiks, kurā parādās Būvdarbu izpildes apjomi uz iesniegšanas dienu, kā arī jānorāda veicamie pasākumi, lai Darbu paveiktu laikā.
	3. Ziņojumu paraksta Būvnieka pārstāvis un iesniedz Pasūtītājam.
	4. Pasūtītājs var noteikt citu Ziņojumā iekļaujamo informāciju, par to savlaicīgi informējot Būvnieku.
4. **PARAUGU ŅEMŠANA UN PĀRBAUDES**
	1. Paraugu ņemšana jāveic atbilstoši VAS “Latvijas Valsts ceļi” Tehniskajā komisijā 2016.gada 28.oktobrī apstiprinātajām “Ceļu specifikācijas 2017” (*turpmāk tekstā – Ceļu specifikācijas 2017*).
	2. Ja Būvdarbu vai materiālu kvalitāte neatbilst normatīvajos aktos un *Būvprojektā* noteiktajām prasībām, Būvniekam, saskaņojot ar Pasūtītāju, jāveic nepieciešamās darbības trūkumu novēršanai, kā arī zaudējumu atlīdzināšana Pasūtītajam.
	3. Ja Pasūtītājam rodas šaubas par mērījumu precizitāti vai Būvnieka veikto pārbaužu rezultātiem, atbildīgo Pušu pārstāvju klātbūtnē var tikt veiktas atsevišķas papildus pārbaudes vai mērījumi.
	4. Būvniekam 2 (*divas*) dienas pirms asfaltbetona ieklāšanas jāinformē Būvuzraugs par precīzu šo darbu veikšanas laiku.
5. **DARBA VADĪBA UN UZRAUDZĪBA**
	1. Pasūtītājs būvuzraudzībai Būvobjektā nodrošina Būvuzraugu.
	2. Darbs jāveic saskaņā ar Būvuzrauga saskaņotu Darbu veikšanas projektu, ko saskaņojis Pasūtītājs.
	3. Pasūtītājs Darba izpildes pārraudzībai ieceļ pārstāvi, kas norādīts Līguma 27.1.1.punktā. Pasūtītāja pārstāvis sniedz norādījumus visās darbības jomās, kas saistītas ar Līgumā noteiktā Darba izpildīšanu. Būvniekam ir jāsniedz atbalsts (informācija) pārraudzības veikšanai.
	4. Būvnieks norīko līdz Darba beigām Būvnieka pārstāvi – sertificētu Atbildīgo būvdarbu vadītāju, kas norādīts Līguma 27.2.1.punktā un Atbildīgā būvdarbu vadītāja Asistentu, kas norādīts Līguma 27.2.2.punktā. Atbildīgo būvdarbu vadītāju var nomainīt tikai ar Pasūtītāja rakstisku piekrišanu, ievērojot Līguma 18.sadaļā noteikto.
	5. Būvnieka rīcībā ir jābūt visiem nepieciešamajiem sertificētajiem speciālistiem, un Būvniekam jābūt reģistrētam Latvijas Republikas Būvkomersantu reģistrā.
	6. Būvnieka piesaistītajiem sertificētajiem speciālistiem ir jābūt pieejamiem Konkursa rezultātā noslēdzamā būvdarbu Līguma izpildē.
	7. Jānodrošina Atbildīgā būvdarbu vadītāja vai viņa Asistenta atrašanos Būvlaukumā visā Darba izpildes laikā (*arī ārpus normālā darba laika un brīvdienās*), nodrošinot nepārtrauktu būvniecības procesa uzraudzību.
	8. Jānodrošina specializētās jomas sertificētā būvdarbu vadītāja atrašanos Būvlaukumā visā Darba izpildes laikā, kad norit specializētie būvdarbi (*arī ārpus normālā darba laika un brīvdienās*).
	9. Būvniekam ir jādod iespējas Pasūtītājam vai Būvuzraugam Darba izpildes laikā veikt izpildītā Darba vai tā daļu kontrolpārbaudes.
	10. Gan Pasūtītājs, gan Būvuzraugs ir tiesīgs pārbaudīt Darba apjomu izpildi un kvalitāti. Šādas pārbaudes nemazina Līgumā paredzēto Būvnieka atbildību.
	11. Ja nepieciešams vai pēc Pasūtītāja pieprasījuma, Būvnieks izstrādā izvērstus Būvprojekta risinājumus (*mezglu, detaļu risinājumi*), izvēloties izmaksu efektīvāko risinājumu, saskaņo tos ar Autoruzraugu, Būvuzraugu un iesniedz apstiprināšanai Pasūtītājam.
	12. Ja nepieciešams veikt izmaiņas saskaņā ar Līguma 9.6.punktu pamatojoties, Būvniekam jāiesniedz apsekošanas akti ar fotogrāfijām norādot problēmas izklāstu, riskus un atsauci uz atrašanās vietu Būvlaukumā, piedāvājot izmaksu efektīvāko risinājumi, apsekošanas formu saskaņojot ar Pasūtītāju.
	13. Ja meteoroloģisku apstākļu dēļ atsevišķu vai visu Būvdarbu veikšana tehnoloģiski nav iespējama, tad Pasūtītājam ir tiesības noteikt tehnoloģisko pārtraukumu atsevišķu vai visu Būvdarbu veikšanai. Par tehnoloģisko pārtraukuma noteikšanu tiek sastādīts akts, kurā norāda tehnoloģiskā pārtraukuma apjomu un apstākļus, kādiem jāiestājas, lai darbi varētu tikt atsākti. Tehnoloģisko pārtraukumu neieskaita noteiktajā Būvdarbu izpildes termiņā, proporcionāli pagarinot Būvdarbu izpildes termiņu;
	14. Ja Pasūtītājs pārtrauc Darba izpildi uz laiku, saskaņā ar Līgumu, pārtraukumu neieskaita noteiktajā Būvdarbu izpildes termiņā, proporcionāli pagarinot Būvdarbu izpildes termiņu.
6. **LĪGUMA IZPILDĒ IESAISTĪTĀ PERSONĀLA UN APAKŠUZŅĒMĒJU NOMAIŅA**
	1. Būvnieks ir tiesīgs bez saskaņošanas ar Pasūtītāju veikt personāla un Apakšuzņēmēju nomaiņu, kā arī papildu personāla un Apakšuzņēmēju iesaistīšanu Līguma izpildē, izņemot Līguma 18.2.un 18.4.punktā minētos gadījumos.
	2. Būvnieka personālu, kuru tas iesaistījis Līguma izpildē, par kuru sniedzis informāciju Pasūtītājam Konkursa ietvaros un kura kvalifikācijas atbilstību izvirzītajām prasībām Pasūtītājs ir vērtējis, kā arī Apakšuzņēmējus, uz kuru iespējām iepirkuma procedūrā Būvnieks balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, pēc Līguma noslēgšanas drīkst nomainīt tikai ar Pasūtītāja rakstveida piekrišanu.
	3. Pasūtītājs nepiekrīt Līguma 18.2.punktā minētā personāla un Apakšuzņēmēju nomaiņai, ja pastāv kāds no šādiem nosacījumiem:
		1. Būvnieka piedāvātais personāls vai Apakšuzņēmējs neatbilst tām paziņojumā par līgumu un iepirkuma procedūras dokumentos noteiktajām prasībām, kas attiecas uz Būvnieka personālu vai Apakšuzņēmējiem;
		2. tiek nomainīts Apakšuzņēmējs, uz kura iespējām Būvnieks balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam Apakšuzņēmējam nav vismaz tāda pati kvalifikācija, uz kādu Būvnieks atsaucies, apliecinot savu atbilstību iepirkuma procedūrā noteiktajām prasībām;
		3. piedāvātais Apakšuzņēmējs atbilst Publisko iepirkumu likuma 39.1 panta pirmajā daļā minētajiem kandidātu un pretendentu izslēgšanas nosacījumiem. Pārbaudot Apakšuzņēmēja atbilstību, Pasūtītājs piemēro arī Publisko iepirkumu likuma 39.1 panta noteikumus. Publisko iepirkumu likuma 39.1 panta otrajā daļā minētos termiņus skaita no dienas, kad lūgums par personāla vai Apakšuzņēmēja nomaiņu iesniegts Pasūtītājam.
	4. Būvnieks drīkst veikt Publisko iepirkumu likuma 20.panta otrajā daļā minēto Apakšuzņēmēju nomaiņu, uz ko neattiecas šī Līguma 18.2.punkta noteikumi, kā arī minētajiem kritērijiem atbilstošu Apakšuzņēmēju vēlāku iesaistīšanu Līguma izpildē, ja Būvnieks par to paziņojis Pasūtītājam un saņēmis Pasūtītāja rakstveida piekrišanu Apakšuzņēmēja nomaiņai vai jauna Apakšuzņēmēja iesaistīšanai Līguma izpildē. Pasūtītājs piekrīt Apakšuzņēmēja nomaiņai vai jauna Apakšuzņēmēja iesaistīšanai Līguma izpildē, ja uz piedāvāto Apakšuzņēmēju neattiecas Publisko iepirkumu likuma 39.1 panta pirmajā daļā minētie kandidātu un pretendentu izslēgšanas nosacījumi, ko Pasūtītājs pārbauda, ievērojot šī Līguma 18.3.3.punkta noteikumus.
	5. Būvniekam jānodrošina, ka Apakšuzņēmējs tam uzticēto Darba daļu nenodos tālāk bez Pasūtītāja rakstiskas piekrišanas.
	6. Darba laikā Pasūtītājam ir tiesības pieprasīt nomainīt Atbildīgo būvdarba vadītāju, Atbildīgā būvdarba vadītāja Asistentu un Apakšuzņēmēju gadījumā, ja viņi savus pienākumus veic nekvalitatīvi vai neievēro spēkā esošos normatīvos aktus. Būvnieka pienākums ir nodrošināt Pasūtītāja prasību izpildi par Atbildīgā būvdarba vadītāja, Atbildīgā būvdarba vadītāja Asistenta un Apakšuzņēmēja nomaiņu pēc Pasūtītāja pieprasījuma.
	7. Ja Būvnieks neievēro Līguma 18.sadaļā noteikto iesaistītā personāla un Apakšuzņēmēju nomaiņas kārtību, Pasūtītājs var apturēt Darba izpildi līdz Būvnieks ir novērsis konstatētos pārkāpumus un Līguma 5.2.punktā noteiktais Būvdarbu izpildes termiņš netiek pagarināts.
	8. Būvnieks ir atbildīgs pret Pasūtītāju un trešajām personām par visiem zaudējumiem, kuri radušies Būvnieka nodarbināto Apakšuzņēmēju saistību izpildes ietvaros.
7. **KVALITĀTE UN PĀRBAUDES**
	1. Darba kvalitātes prasības, kas jāievēro Būvniekam, nosaka Līgums, būvnormatīvi, Latvijas Valsts standarti, Liepājas pilsētas domes saistošie noteikumi, Ceļu specifikācijas 2017 un Būvprojekts.
	2. Materiālu kvalitātes kontrole un darbu daudzumu uzmērīšana tiek organizēta atbilstoši Ceļu specifikāciju 2017, 2.6. nodaļā minētajām prasībām.
	3. Visas Līgumā un normatīvajos aktos noteiktās, Būvniekam veicamās, materiālu un Darba kvalitātes pārbaudes, jāveic Būvniekam uz sava rēķina.
	4. Pēc Pasūtītāja pieprasījuma Būvniekam jāveic materiālu un Darba kvalitātes papildu pārbaudes.
	5. Ja materiālu vai Darba kvalitātes pārbaudes laikā tiek atklāts Defekts vai neatbilstība, tad Būvnieks Pasūtītāja noteiktajā termiņā, uz sava rēķina un ar saviem materiāliem novērš Defektu. Defektu novēršana nevar būt par pamatu Līguma Darba izpildes termiņa pagarināšanai.
	6. Būvniekam materiālu kvalitātes laboratoriskās pārbaudes jāveic salizturīgā slāņa, nesaistītu minerālmateriālu un asfaltbetona seguma materiāliem.
	7. Būvniekam salizturīgā slāņa materiālu un nesaistīto minerālmateriālu laboratoriskās pārbaudes jāveic pirms Būvdarbu uzsākšanas Būvnieka krautnes vietā. Būvniekam jāveic papildus pārbaudes pēc jaunu, iepriekš netestētu materiālu piegādes, jauno krautņu vietās.
	8. Būvniekam asfaltbetona masas paraugu pārbaudes jāveic katras dienas ieklātajai asfaltbetona masai.
	9. Būvniekam katras asfaltbetona kārtas urbto paraugu pārbaudes jāveic ne retāk kā ik pēc 500 m (pieci simti metri) katrā joslā, atbilstoši Būvuzrauga norādījumiem.
	10. Būvniekam ir jāapkopo visi mērījumi un testēšanas pārskati un kopā ar Izpildīto būvdarbu nodošanas - pieņemšanas aktu jāiesniedz Būvuzraugam. Mērījumi un testēšana Būvniekam ir jāveic savlaicīgi, lai, iesniedzot Izpildīto būvdarbu nodošanas - pieņemšanas aktus, Būvuzraugs tos var savlaicīgi pārbaudīt.
	11. Ja tiek konstatēts, ka izbūvēto asfaltbetona segumu kārtu biezums neatbilst Ceļu specifikācijās 2017 noteiktajām prasībām, tad asfaltbetona segums Būvniekam ir jāpārliek atbilstoši Būvprojektā paredzētajiem kārtu biezumiem.
	12. Asfaltbetona dilumkārtas izbūve atļauta tikai pēc apakškārtas un saistkārtas biezumu pārbaudes un darbu pieņemšanas ar segto darbu aktu.
	13. Materiālu laboratoriskās pārbaudes veicamas attiecīgo būvmateriālu testēšanai akreditētās laboratorijās.
	14. Ja ne A, ne B paraugs neatbilst normatīvo aktu un Būvprojekta prasībām, tad par iebūvēto materiālu netiek veikta apmaksa, un neatbilstošais materiāls Būvniekam ir jāizved no Būvlaukuma.
	15. Ja neatbilst viens no noņemtajiem paraugiem (A vai B), tad C paraugu (Pasūtītāja kontrolparaugu) Būvnieks organizē un apmaksā laboratoriskās pārbaudes citā, ar ceļu būvdarbu veicējiem nesaistītā, sertificētā laboratorijā, kuras izsniegtajam laboratorijas pārskatam ir izšķiroša nozīme lēmuma pieņemšanā.
8. **DARBA NODOŠANA UN PIEŅEMŠANA**
	1. Būvnieka pienākums ir sagatavot Būvi pieņemšanai ekspluatācijā un iesniegt nepieciešamos dokumentus saskaņā ar Līguma 5.10.punktu, lai Būvi nodotu ekspluatācijā.
	2. Pēc Būvdarbu pabeigšanas, Būvnieks iesniedz Pasūtītājam parakstīšanai Būvdarbu nodošanas aktu. Pasūtītājs neparaksta Būvdarbu nodošanas aktu, ja tiek konstatētas neatbilstības. Konstatētās neatbilstības Būvniekam jānovērš un atkārtoti jāiesniedz Pasūtītājam parakstīšanai Būvdarbu nodošanas akts. Konstatēto neatbilstību novēršana nevar būt par pamatu 5.2.punktā noteiktā termiņa pagarināšanai.
	3. Būvnieka pienākums ir iegūt visus nepieciešamos atzinumus Būves pieņemšanai ekspluatācijā atbilstoši Būvprojektam un iesniegt tos Pasūtītājam. Būvniekam jāsedz visi izdevumi, kas saistīti ar Būves nodošanu ekspluatācijā, tajā skaitā ar izpilddokumentācijas sagatavošanu, digitālo uzmērīšanu u.c. saistītie izdevumi.
	4. Pasūtītājs Darbu nepieņem un neparaksta Būvlaukuma nodošanas - pieņemšanas aktu, ja Darbs ir nepilnīgi pabeigts vai atklāts Defekts vai neatbilstība. Pasūtītājs rakstiski pamato savus iebildumus un tos nosūta uz Līguma 27.2.1.punktā norādīto e-pastu, nosakot termiņu, kurā Būvniekam ir jānovērš pieļautās kļūdas un neprecizitātes.
	5. Ja Darba pieņemšana nenotiek Līguma 20.4.punktā minēto iemeslu dēļ, tad Būvniekam pēc nepilnīgi pabeigta Darba pabeigšanas vai Defekta vai neatbilstību novēršanas vēlreiz rakstiski ir jāpaziņo par Darba pabeigšanu Pasūtītājam un jāiesniedz Būvlaukuma nodošanas – pieņemšanas akts. Darba pieņemšana neatbrīvo Būvnieku no pienākuma novērst konstatētos Defektus vai neatbilstības, kā arī vēlāk konstatētos Defektus vai neatbilstības.
	6. Būvnieks nodrošina veiktā Darba uzturēšanu un saglabāšanu līdz brīdim, kad Būvnieks ir nodevis atpakaļ Būvlaukumu Pasūtītājam ar Būvlaukuma nodošanas – pieņemšanas aktu.
	7. Darbs par pilnībā pabeigtu un pieņemtu uzskatāms, kad Būve ir pieņemta ekspluatācijā, un Būvnieks nodevis Būvlaukumu Pasūtītājam ar Būvlaukuma nodošanas – pieņemšanas aktu.
9. **GARANTIJAS UN DEFEKTI**
	1. Būvnieks garantē veiktā Darba, materiālu un iekārtu kvalitāti **5 (*piecus*)** gadus pēc akta par Būves pieņemšanu ekspluatācijā parakstīšanas *Būvvaldē* un novērš garantijas laikā radušos Defektus.
	2. Līguma ietvaros uzklātajiem ceļa horizontālajiem marķējumiem Būvniekam jānodrošina pilnīgu saglabāšanu to sākotnējā apjomā un atbilstību normatīvajos aktos noteiktajām prasībām vismaz **2 (*divus*)** gadus pēc būves pieņemšanas pastāvīgā ekspluatācijā. Marķējuma dabīgais nodilums nevar būt par pamatu garantijas darbu neveikšanai nepieciešamajā apjomā.
	3. Garantijas laiks stājas spēkā pēc Būves pieņemšanas ekspluatācijā akta parakstīšanas *Būvvaldē*.
	4. Būvniekam 21.1.punktā minētajā termiņā bez papildu samaksas jānodrošina garantijas apkalpošana un remonti jebkurām ierīcēm, iekārtām, kas Līguma ietvaros ir uzstādītas Būvē un kurām saskaņā ar to ražotāja vai piegādātāja noteikumiem nepieciešama apkalpošana kādā noteiktā apjomā garantijas saglabāšanai, piemēram, apsekošana, pārbaudes, mērījumi vai tml.
	5. Gadījumos, kad ražotājs ierīcēm un iekārtām dod īsāku garantijas termiņu, Būvniekam pret Pasūtītāju jānodrošina 21.1.punktā minētais pilnais garantijas termiņš.
	6. Būvnieks Līguma izpildes gaitā un Līgumā noteiktā garantijas laikā atbild par savu piesaistīto Apakšuzņēmēju veikto Darbu, kā arī par viņu pieļautām kļūdām.
	7. Ja Darba izpildes laikā konstatētie Defekti rada draudus satiksmes drošībai, cilvēka veselībai, dzīvībai un videi, Būvniekam draudi jānovērš nekavējoties pēc fakta konstatēšanas, bet ne vēlāk kā 1 (*vienas*) stundas laikā pēc Pasūtītāja vai tā pārstāvja paziņojuma nosūtīšanas uz Līguma 21.10.2.punktā norādīto e-pasta adresi.
	8. Iekārtu un ierīču bojājumu gadījumā Darba izpildes laikā Defektu novēršanas darbi jāuzsāk 24 (divdesmit četru) stundu laikā no Pasūtītāja vai tā pārstāvja paziņojuma nosūtīšanas brīža Būvniekam uz Līguma 21.10.2.punktā norādīto e-pasta adresi. Defekti jānovērš Pasūtītāja noteiktajā termiņā. Nosakot konstatēto Defektu novēršanas termiņu, Pasūtītājs ņem vērā tehnoloģiski pareizai darbu veikšanai nepieciešamo laiku.
	9. Pasūtītājs var noteikt citu garantijas termiņā konstatēto Defektu novēršanas uzsākšanas laiku.
	10. Būvnieka tālrunis un e-pasts Defektu paziņojumu pieņemšanai:
		1. tālrunis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
		2. e-pasta adrese:\_\_\_\_\_\_\_\_\_\_\_\_\_\_\_\_\_\_\_\_\_.
	11. Ja Būvnieks atsakās veikt Defektu novēršanu garantijas laikā, tad Pasūtītājam ir tiesības vērsties pie kredītiestādes vai apdrošināšanas sabiedrības, kas izdevusi Līguma 11.4.punktā noteikto nodrošinājumu, ar prasību izmaksāt Pasūtītājam naudas summu, kas nepieciešama Defektu novēršanai, kā arī tiesā.
	12. Ja Puses nevar vienoties par Defekta esamību, tad tiek pieaicināts Latvijas Būvinženieru savienības nozīmēts eksperts. Eksperta pakalpojumus apmaksā tā Puse, kurai eksperta lēmums ir nelabvēlīgs.
10. **LĪGUMSODI UN KOMPENSĀCIJAS**
	1. Ja Būvnieks ir pārsniedzis Līguma 5.2. punktā noteikto Būvdarbu izpildes termiņu, Būvnieks maksā Pasūtītājam līgumsodu 0,05% (*nulle komats nulle piecu procentu*) apmērā no Līguma summas par katru nokavētu dienu, bet kopumā ne vairāk kā 10% (*desmit procenti*) no Līguma summas. Turpmākie norēķini notiek pēc Līgumsoda samaksas.
	2. Ja Būvnieks neiesniedz Pasūtītājam Ziņojumu atbilstoši Līguma 15.sadaļā minētajām prasībām, tad Būvnieks maksā Pasūtītājam līgumsodu EUR 1000,00 (*viens tūkstotis euro un 00 centi*) apmērā par katru gadījumu. Turpmākie norēķini notiek pēc Līgumsoda samaksas.
	3. Būvnieks par Līguma 5.3.,5.4., 5.5., 5.7., 5.8., 5.13. punktos minēto termiņu kavējumu maksā Pasūtītājam līgumsodu 0,01% (*nulle komats nulle viena procenta*) apmērā no Līguma summas par katru nokavētu dienu, bet kopsummā ne vairāk kā 10% (*desmit procenti*) procenti no Līguma summas. Turpmākie norēķini notiek pēc Līgumsoda samaksas.
	4. Ja Būvnieks Būvdarbu veikšanas laikā ir sabojājis ielu apgaismojuma kabeļus, Būvnieks maksā Pasūtītājam līgumsodu EUR 1000,00 (*viens tūkstotis eiro un 00 centi*) apmērā par katru gadījumu un sedz Pasūtītājam vai trešajām pusēm radītos zaudējumus. Turpmākie norēķini notiek pēc Līgumsoda samaksas.
	5. Ja Būvnieks neievēro Līguma 12.4.8.,12.4.9., 12.4.10., 12.4.11., 12.4.12., 12.4.13., 12.4.14., vai 2.4.15. punktus, Būvnieks maksā Pasūtītājam līgumsodu EUR 1000,00 (viens tūkstotis eiro un 00 centi) apmērā par katru gadījumu. Turpmākie norēķini notiek pēc Līgumsoda samaksas.
	6. Būvnieks par Līguma 12.4.20., 21.8.punktos minēto termiņu kavējumu maksā Pasūtītājam līgumsodu 0,01% (nulle komats nulle viena procenta) apmērā no Līguma summas par katru nokavētu stundu, bet kopsummā ne vairāk kā 10% (desmit procenti) procenti no Līguma summas. Turpmākie norēķini notiek pēc Līgumsoda samaksas.
	7. Ja Būvnieks nenodrošina sabiedriskā transporta kustību atbilstoši spēkā esošajiem maršrutiem, tad Būvnieks kompensē negūtos ieņēmumus par neveiktiem reisiem būvdarbu laikā sabiedriskā transporta (tramvaja, maršruta autobusu) piespiedu dīkstāves gadījumos, kā arī kompensē sabiedriskā transporta (maršrutu autobusu) apbraucamā ceļa izmantošanas izmaksas, atlīdzības aprēķinos izmantojot spēkā esošo atlīdzību par viena kilometra nobraukšanu reisā.
	8. Ja Pasūtītājs konstatē, ka Būvlaukumā neatrodas Ministru kabineta 2014.gada 19.augusta noteikumos Nr.500 “Vispārīgie būvnoteikumi” 84.pantā noteiktie Darba veikšanas dokumenti vai tie nav aizpildīti atbilstoši normatīvo aktu prasībām, Pasūtītājs vai Būvuzraugs sastāda aktu, un Būvnieks maksā Pasūtītājam līgumsodu EUR 1000,00 (viens tūkstotis eiro un 00 centi) apmērā par katru gadījumu. Turpmākie norēķini notiek pēc Līgumsoda samaksas.
	9. Pasūtītājs par Līgumā paredzēto maksājumu saistību kavējumu maksā Būvniekam līgumsodu 0,05% (nulle komats nulle piecu procentu) apmērā no laikā nesamaksātās naudas summas par katru nokavētu dienu, saskaņā ar iesniegto rēķinu, bet kopsummā ne vairāk kā 10% (desmit procenti) no laikā neapmaksātās summas.
	10. Ja Būvniekam jāmaksā līgumsods Pasūtītājam, Pasūtītājs iesniedz rēķinu Būvniekam.
	11. Ja Pasūtītājam jāmaksā līgumsods Būvniekam, Būvnieks iesniedz rēķinu Pasūtītājam.
	12. Pasūtītājs līgumsodu var ieturēt no Būvniekam maksājamās Līguma summas.
	13. Līgumsoda samaksa neatbrīvo Pasūtītāju vai Būvnieku no Līguma turpmākas pildīšanas.
11. **ZAUDĒJUMI, BOJĀJUMI UN BOJĀEJAS RISKS**
	1. Ja Darba izpildes laikā Būvnieka vainas dēļ tiek nodarīti materiāli zaudējumi Pasūtītājam, tad Būvnieks samaksā šos zaudējumus savstarpēju norēķinu veidā 5 (*piecu*) darba dienu laikā, pēc Pasūtītāja rēķina saņemšanas. Strīdus gadījumā tiek pieaicināts Latvijas Būvinženieru savienības nozīmēts eksperts. Eksperta pakalpojumus apmaksā tā Puse, kurai eksperta lēmums ir nelabvēlīgs.
	2. Ja trešā persona nodara Būvniekam zaudējumus, Pasūtītājs par to nav atbildīgs. Būvnieka prasības pret zaudējumu radītāju netiek ierobežotas.
	3. Būvniekam pirms Darba uzsākšanas ir jāpārliecinās par Būvlaukuma un uz tā izbūvēto komunikāciju un konstrukciju tehnisko stāvokli. Būvniekam jāpārliecinās, vai viņš var veikt Darbu, neradot bojājumus komunikācijām un konstrukcijām. Būvniekam ir jāpieņem un jāpārņem iepriekš izbūvētas Būves daļas, iekārtas u.c., ko viņa rīcībā nodod Pasūtītājs. Pēc Būvlaukuma pārņemšanas bojājumu un bojāejas risks pāriet Būvnieka ziņā. Iespējamie iebildumi pirms Darba uzsākšanas rakstiski jāpaziņo Pasūtītājam. Vēlākas iebildes netiek ņemtas vērā.
	4. Būvnieks ir atbildīgs par zaudējumiem, kas radušies Būvnieka darbības vai bezdarbības dēļ trešajām pusēm, kā arī apmaksā tos.
12. **LĪGUMA IZBEIGŠANA**
	1. Pasūtītājs ir tiesīgs izbeigt Līgumu ar Būvnieku pēc savas iniciatīvas, nemaksājot Būvniekam līgumsodu, bet brīdinot Būvnieku par Līguma izbeigšanu rakstiski 14 (*četrpadsmit*) dienas iepriekš un veicot savstarpējos norēķinus, šādos gadījumos:
		1. ja Būvnieks kavē Darba izpildes termiņu ilgāk par 20 (divdesmit) dienām, vai Darbs netiek veikts ilgāk par 20 (divdesmit) dienām;
		2. ja Būvnieks nav veicis paredzēto darbu apjomu apguvi saskaņā ar kalendāro grafiku vai naudas plūsmas grafiku un tādējādi kavē kalendārā grafika izpildi ilgāk par 20 (*divdesmit*) dienām;
		3. ja pret Būvnieku uzsākts maksātnespējas process vai tā darbība ir izbeigta vai pārtraukta;
	2. Pasūtītājs ir tiesīgs izbeigt Līgumu ar Būvnieku pēc savas iniciatīvas, nemaksājot Būvniekam līgumsodu, informējot par to Būvnieku, ja Būvnieks kavē Līguma 5.3., 5.4. vai 5.5.punktā noteikto termiņu ilgāk par 10 (desmit) dienām.
	3. Būvnieks ir tiesīgs izbeigt Līgumu pēc savas iniciatīvas, rakstiski brīdinot Pasūtītāju 14 (četrpadsmit) dienas iepriekš, ja Pasūtītājs neizpilda tam noteiktās maksājuma saistības ilgāk nekā 20 (divdesmit) dienas.
	4. Līguma izbeigšanas gadījumā Būvnieks nekavējoties pārtrauc Darbu, iesniedz Pasūtītājam Līguma rezultātā veiktā Darba garantijas nodrošinājumu atbilstoši Līguma 11.4.punktam par paveikto Būvdarbu daļu, sakārto Būves vietu atbilstoši Pasūtītāja norādījumiem, kas pamatoti ar nepieciešamību saglabāt uzbūvētās konstrukcijas un nodrošināt ceļu satiksmes drošību līdz Būvdarbu turpināšanai, par ko Puses paraksta Būvdarbu nodošanas - pieņemšanas aktu. Būvnieks saņem samaksu par visiem līdz Līguma izbeigšanas brīdim kvalitatīvi paveiktajiem un Pasūtītāja pieņemtajiem darbiem. Būvnieks ir atbildīgs par Būvlaukumā esošā autoceļa uzturēšanu līdz brīdim, kamēr Būvlaukums ar Būvlaukuma nodošanas - pieņemšanas aktu nav nodots Pasūtītājam.
13. **KONFIDENCIALITĀTE**
	1. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (*pilnīgi vai daļēji Līguma vai citu ar tā izpildi saistītu dokumentu saturu, Pušu finansiālo situāciju vai finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par citas Puses darbību*), kas kļuvusi tām pieejama līgumsaistību izpildes gaitā, izņemot Latvijas Republikas normatīvajos aktos paredzētos gadījumus.
	2. Pusēm ir tiesības sniegt informāciju saviem Apakšuzņēmējiem, piegādātājiem, darbiniekiem un pārstāvjiem, ja tā ir nepieciešama Līguma izpildei. Puses apņemas nodrošināt minētās informācijas neizpaušanu no darbinieku, Apakšuzņēmēju vai trešo personu puses, kas piedalās Līguma izpildīšanā.
	3. Puses ir savstarpēji atbildīgas par Līgumā paredzēto konfidencialitātes noteikumu pārkāpšanu.
	4. Būvnieks drīkst veikt publikācijas par veicamo Darbu tikai ar Pasūtītāja iepriekšēju rakstisku piekrišanu. Ierobežojums neattiecas uz informāciju, kas ir vispārpieejama saskaņā ar spēkā esošajiem normatīvajiem aktiem.
	5. Līguma 25.sadaļā minētajiem noteikumiem nav laika ierobežojuma un uz tiem neattiecas Līguma darbības termiņš.
14. **NEPĀRVARAMA VARA**
	1. Puses nav atbildīgas par līgumsaistību neizpildi vai nepienācīgu izpildi, ja tā radusies nepārvaramas varas rezultātā. Par nepārvaramu varu Puses uzskata dabas katastrofas, militāru agresiju, streikus, grozījumus Latvijas Republikas normatīvajos aktos, valsts institūciju lēmumus un citus nepārvaramas varas izpausmes veidus, kas traucē Līguma izpildi un kas nav izveidojušies kā Pušu darbības vai bezdarbības tiešas vai netiešas sekas, kurus Puses nav paredzējušas vai nav varējušas paredzēt, kā arī tie apstākļi, pret kuriem Puses nav varējušas nodrošināties, noslēdzot Līgumu.
	2. Ja iestājas nepārvaramas varas apstākļi, Pusēm ir pienākums nekavējoties mutiski informēt Pušu pārstāvjus, kā arī ne vēlāk kā 2 (*divu*) dienu laikā pēc minēto apstākļu konstatēšanas iesniegt rakstveida paziņojumu Pusēm. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar Līgumu un izpildes termiņu. Paziņojumā jānorāda paredzamais termiņš, kad būs iespējams turpināt Līgumā paredzēto saistību izpildi.
	3. Nepārvaramas varas apstākļiem beidzoties, Pusei, kura pirmā konstatējusi minēto apstākļu izbeigšanos, ir pienākums nekavējoties iesniegt rakstisku paziņojumu otrai Pusei par minēto apstākļu beigšanos.
	4. Nepārvaramas varas apstākļiem beidzoties, Puses, rakstiski vienojoties, var pagarināt Līgumā paredzēto saistību izpildes termiņu par tādu termiņu, par kādu darbība bijusi apturēta.
15. **PĀRSTĀVJI UN KONTAKTINFORMĀCIJA**
	1. Pasūtītāja pārstāvis ar Līgumu saistītu jautājumu risināšanā, kā arī attiecībā uz Darba izpildi ir:
		1. Projekta vadītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .
		2. Projekta vadītāja Asistents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	2. Būvnieka pārstāvis ar Līgumu saistītu jautājumu risināšanā, kā arī attiecībā uz Darba izpildi un pabeigšanu ir:
		1. Atbildīgais būvdarbu vadītājs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
		2. Atbildīgā būvdarbu vadītāja Asistents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	3. Puses vienojas, ka Pasūtītājam ir tiesības jebkurā laikā mainīt savu Līgumā norādīto pārstāvi, savukārt Būvniekam ir tiesības jebkurā laikā mainīt savu Līgumā norādīto Atbildīgā būvdarbu vadītāja Asistentu.
	4. Būvnieka Atbildīgo būvdarbu vadītāju var nomainīt tikai ar Pasūtītāja rakstisku piekrišanu, ievērojot Līguma 18.sadaļā noteikto. Puses nekavējoties rakstiski informē otru Pusi par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam.
16. **STRĪDI**

Puses apņemas veikt visus nepieciešamos pasākumus, lai pārrunu kārtībā atrisinātu visus strīdus, kas radušies saistībā ar Līgumu. Ja vienošanās netiek panākta, visi strīdi tiek atrisināti saskaņā ar Latvijas Republikas normatīvajiem aktiem Latvijas Republikas tiesā.

1. **LĪGUMA GROZĪJUMI**
	1. Līgumu var grozīt vienīgi ar Pušu savstarpēju rakstisku vienošanos.
	2. Līgumā ir pieļaujami nebūtiski grozījumi, bet būtiskus grozījumus Līgumā drīkst izdarīt Līgumā paredzētajos gadījumos un kārtībā, ievērojot Publisko iepirkumu likuma noteikumus par Līguma grozījumiem.
	3. Līgumā noteiktos termiņus var grozīt
		1. ja tiek veiktas izmaiņas darbu daudzumos saskaņā ar Līguma 9.sadaļā noteikto un termiņa pagarinājums ir objektīvi nepieciešams;
		2. Darba vai tā daļas apturēšana no Būvnieka neatkarīgu iemeslu dēļ, tajā skaitā, tāda, ko ietekmē valsts vai inženierkomunikāciju īpašnieku rīcība;
		3. Darba veikšanu ir kavējuši būtiski atšķirīgi apstākļi no Līgumā paredzētajiem, kas nav radušies Būvnieka vainas dēļ;
		4. Darba veikšanu ir kavējuši no ilggadējiem statistiski vidējiem būtiski atšķirīgi nelabvēlīgi klimatiskie apstākļi;
		5. ja tehnoloģiskais pārtraukums noteikts tikai atsevišķiem darbu veidiem un termiņš attiecībā uz konkrētajiem darbu veidiem proporcionāli tiek pagarināts.
	4. Līguma summu var grozīt un izmaiņas darbu daudzumos var izdarīt, ievērojot Līguma 9.sadaļā noteikto.
	5. Ja Darba izpildes gaitā ir nepieciešamas Būvdarbu izpildes termiņa izmaiņas, tad Būvnieks iesniedz Pasūtītājam rakstisku pamatojumu Būvdarbu izpildes termiņa pagarinājumam, kurā iekļauj kavēšanas iemeslus, pieprasītā termiņa pagarinājuma pamatojumu, izmainītu Darba izpildes kalendāro grafiku, kā arī citu Pasūtītāja pieprasītu informāciju.
2. **NOBEIGUMA NOTEIKUMI**
	1. Pretrunu gadījumā starp Līguma dažādajiem noteikumiem vēlāks noteikums atceļ iepriekš pieņemtu un speciāls noteikums atceļ vispārēju noteikumu.
	2. Termini un virsraksti Līgumā ir domāti vienīgi Līguma satura atspoguļošanai.
	3. Līgums ir sastādīts 2 (*divos*) eksemplāros, neskaitot pielikumu, ar vienādu juridisku spēku, no kuriem katrai Pusei tiek izsniegts viens eksemplārs.
3. **PUŠU REKVIZĪTI UN PARAKSTI**

**Pielikums Nr.1**

**“Vadlīnijas koku aizsardzībai būvobjektā”**

**VADLĪNIJAS KOKU AIZSARDZĪBAI BŪVOBJEKTĀ**

1. Veicot būvdarbus jāievēro likumdošanā un normatīvajos aktos paredzētos vides aizsardzības pasākumus.
2. Teritorijas norobežošana būvdarbu veikšanas zonā:
	1. saglabājamā koka aizsardzības zonas norobežošana ar žogu (*augstums 2 m*) ne mazāk kā 3 m attālumā no koka stumbra;
	2. vietās, kur minimālo attālumu (*3 m*) ievērot nav iespējams, žogu uzstāda maksimāli iespējamā attālumā no stumbra vai nodrošina koka stumbra aizsardzības pasākumus.
3. Koku stumbru aizsardzība:
	1. Saglabājamo koku stumbri jāiežogo ar vismaz 2 m augstiem un 25 mm bieziem dēļu vairogiem, lai būvniecības laikā kokiem netraumētu mizu;
	2. uzstādot vairogus jāievēro sekojoša darbu secība:
		1. vispirms ap kokiem spirālveidā novieto gofrēto meliorācijas cauruli (*diametrs 60-80 mm*) vai analogu. Tādā veidā nodrošinot sitiena amortizāciju;
		2. pēc tam cauruli pa perimetru nosedz ar atbilstoša izmēra dēļiem vai analogu materiālu.
	3. Koku stumbrus aizliegts apbērt ar zemi. Būvniecības dēļ augstuma atzīmes vertikālās izmaiņas salīdzinājumā ar esošo nedrīkst pārsniegt 10 cm. Ja augstuma izmaiņas ir lielākas par 10 cm, Būvprojektā jāizdara izmaiņas paredzot īpašus pasākumus (*palisādes vai iedobes izbūvi utml.*), kas nodrošinātu koka augšanu.
4. Koku sakņu aizsardzība:
	1. Rakšanas darbus koku sakņu zonā (*minimālais attālums 75 cm no koka stumbra*), kur sakņu diametrs pārsniedz 1 cm, atļauts veikt tikai ar lāpstu.
	2. Ja sakņu diametrs nepārsniedz 1 cm, rakšanas darbus var veikt ar mazu traktortehniku, ja tiek nodrošināta sakņu saudzēšana (*saknes pirms tam tiek atgrieztas, netiek sarautas*).
	3. Atraktās saknes nozāģē perpendikulāri ar rokas zāģi, lai bojājuma laukums būtu pēc iespējas mazāks.
	4. Ja būvdarbu dēļ koku saknes jāsaīsina tuvu stumbram, jāpārliecinās, vai koks ir stabils un nedraud izgāzties apcirsto sakņu dēļ un iespējams jāparedz papildus sakņu nostiprināšanas pasākumi (*sakņu kamola noenkurošana*).
	5. Nedrīkst pieļaut atrakto sakņu iekalšanu. Sausā laikā saknes mitrina un piesedz (*piem., ar džutas maisiem utml*).
	6. Ja rakšana jāveic tuvu īpaši saudzējama koka stumbram, ar gaisa lāpstu (*airspade*) atrok un noskaidro galveno sakņu virzienu un saknes, kuras nedrīkst pārcirst. (*Īpaši saudzējamie koki jānorāda projektā.*)
	7. Komunikācijas, īpaši saudzējamu koku sakņu zonā, iegulda nepārcērtot koku saknes, kas resnākas par 1 cm, ar caurduršanas metodi.
	8. Tranšejas koku sakņu zonā (*75 cm no koka stumbra*) rok ar lāpstu vai izmantojot gaisa lāpstu (*airspade*), nepārcērtot saknes.
	9. Koku sakņu zonā aizliegts kraut un uzglabāt būvmateriālus, būgružus, braukt ar tehniku.
	10. Vietās, kur kustības organizēšana neļauj nebradāt un/vai nebraukāt pāri saglabājamo koku saknēm, ierīko koka vai metāla (*atkarībā no slodzes*) pagaidu laipas.
	11. Lai kompensētu rakšanas darbu rezultātā radīto sakņu zudumu un nodrošinātu sakņu sistēmas atjaunošanos, kokiem nepieciešama papildus mēslošana ar kompostu, ko iepilda ap saknēm izraktajā tranšejā. (*Atraktās saknes apber ar minerālvielām un bioloģiski aktīvām vielām bagātu augsni*).
	12. Nepieciešamības gadījumā, ņemot vērā augšanas apstākļus konkrētajā vietā, apdobe koka sakņu zonā noklājama ar mulču (*15 cm biezā kārtā*) tā, lai mulča tieši nesaskartos ar koka stumbru.
	13. Vietās, kur nav iespējams izveidot koku sakņu zonā (*75 cm no stumbra*) apdobi, veido cieto materiālu iesegumu ar atstarpēm starp seguma elementiem. (*Atstarpēm starp cieto segumu jāaizņem vismaz 5% no kopējā seguma laukuma.*) Koku sakņu sistēmas vienlaidu iesegšana pieļaujama, veidojot gaisa un ūdens drenāžu.
	14. Sausā laikā kokiem jānodrošina laistīšana (*20 – 30 l uz koku*).
5. Koku vainagu kopšana:
	1. Pirms būvdarbu uzsākšanas, lai netraumētu saglabājamo koku vainagus nepieciešama zaru apzāģēšana vai zaru liekšana, atsiešana.
	2. Ja būvdarbu (*rakšanas darbu*) dēļ paredzēta sakņu apjoma samazināšana, iepriekš veicama vainaga apjoma samazināšana, apzāģēšana.
	3. Vainagu kopšana veicama ievērojot labas kopšanas prakses principus, darbus veikt profesionāla kokkopja – arborista uzraudzībā.
	4. Pēc būvdarbu pabeigšanas jāveic koku vainagu galīgā sakopšana (*izzāģējot aizlauztos, bojātos un kalstošos zarus*). Nozāģēto zaru vai stumbra brūces apstrādā vienīgi ar speciāliem brūču preparātiem (*piem., koku brūču aizsarglīdzeklis “Lerāns”*).
6. Jaunu koku stādīšana:
	1. Stāda kvalitatīvus koku stādus – dižstādus (*stumbra caurmērs no 6 cm, stāda augstums no 3 m*).
	2. Optimālie stādīšanas laiki kailsakņu stādiem no aprīļa līdz maija beigām un no septembra līdz oktobra beigām. Konteinerstādi stādāmi visu veģetācijas periodu, ja tiek nodrošināta to regulāra laistīšana.
	3. Stādbedrei jābūt par 45 – 60 cm lielākai kā sakņu kamols. To piepilda ar minerālvielām un humusu bagātinātu melnzemi. Pēc stādīšanas sakņu kaklam jāatrodas vienā līmenī ar augsnes virskārtu.
	4. Koku stādus nostiprina stumbru piesienot pie 3 mietiem Nostiprināšanai izmantojamo mietu garums ir 1/3 no koka augstuma, piesiešanai izmanto platu, gludu un mīkata materiāla saiti, lai nesavaino koka mizu un materiāls izturētu vismaz 2 gadus. Ļoti lieliem koku dižstādiem augsnē nostiprina arī sakņu kamolu.
	5. Dižstāda apdobi mulčē ar 15 cm biezu mulčas kārtu, neapberot koka stumbru.
7. Liela izmēra koku pārstādīšana:
	1. Liela izmēra koku pārstādīšanai ieteicams to sagatavot 2-3 gadu laikā. Iepriekšējā gadā sagatavo sakņu kamolu, izrokot grāvīti, ko piepilda ar organisko vielu substrātu (*kūdras un trūdzemes maisījums*), lai veicinātu uzsūcošo sakņu augšanu. Sakņu kamols vēlams līdz ar vainaga projekcijas ārējo malu un pirmā gadā atcērt 1/3 no saknēm.
	2. Koka izcelšanu veic ar speciālu tehniku, mehānisko lāpstu vai pieaicinot profesionālu koku kopēju – arboristu.
	3. Pārstādīto koku intensīvi jākopj vismaz trīs gadus (*laistīšana, mēslošana, kalstošo zaru izzāģēšana*).